«Magic Mike»-stripper arrestert
Den amerikanske wrestlingstjernen ble ifølge CNN arrestert i sitt hjem i Florida tidlig den 24. desember, etter håndgemeng som oppsto da sønnen Tristen (18) kom hjem beruset. Begge to ble arrestert for legemsbeskadigelse, men ble senere sluppet uten kausjon. Ifølge papirene fra Volusia County Sheriff's Office, begynte de to å krangle da tenåringen kom full hjem. Det skal familiemedlemmer ha fortalt. Men far og sønn er uenige om hendelsesforløpet etter det. Tristen hevder faren kjeftet på ham fordi han var full, og på grunn av forholdet til kjæresten. Så mener sønnen at wrestleren grep ham i halsen og kastet ham i bakken, og deretter la seg over brystet hans. Tristen oppga til en politibetjent at han hadde problemer med å puste og mistet bevisstheten en kort stund. Han medga også å ha klort faren i ansiktet da han forsøkte å komme fri fra grepet. Merkene kan sees på arrestasjonsbildet. Kevin Nash veier 149 kilo og er 2,07 centimeter høy ifølge profilen på wrestlingorganisasjonen WWEs hjemmeside. Som aktiv wrestler gikk han under kallenavnet Diesel. Faren på sin side hevder sønnen startet krangelen, at han spyttet på ham og slo etter ham med skulderen og albuen. Kevin innrømmer å ha lagt sønnen i bakken, men sier det var for å beskytte kona fra sønnen. Politiet arresterte først bare faren, men de dro tilbake til huset og arresterte sønnen også, etter at en onkel ringte nødtelefonen på ny. Han hevdet at Tristen hadde yppet til bråk med de andre familiemedlemmene etter at politiet dro med faren. Kevins kone, Tamara, oppga først at hun befant seg i annen etasje og ikke så slåsskampen, men da Kevin ble siktet for legemsbeskadigelse, endret hun forklaring. Da hevdet hun at Tristen var den som angrep. Det gjør også familiens advokat, Michael J. Politis. Nash sluttet med wrestling som fast yrke i 2004, men har gjort noen oppdrag siden. WWE oppgir til CNN at de har suspendert Nashs kontrakt til husbråk-saken er ferdigbehandlet. For nordmenn flest vil han være mer kjent for sine filmroller. Han var sist å se som stripperen Tarzan i «Magic Mike» i 2012, og blir også å se i oppfølgerfilmen, som kommer i 2015.
Den tidligere proff-wrestleren Kevin Nash (55) ble julaften arrestert for å ha lagt sin sønn i bakken. arrestert for å ha lagt sin sønn i bakken.